Ena nòsta petita excursion ath long des pòrts se me mostrèc coma eth mès serviciau e interessant companh, en tot explicar-me apròp de cada un des principaus vaishèths tot aquerò que se restacaue as sòns aparelhs, ara sua capacitat, ara nacionalitat, as òbres que se hègen en eri, s’un ère en tot cargar, er aute descargant, s’eth de mès enlà ère prèst entà sarpar e en cada moment barrejant divertides anecdòtes, de vaishèth e de navegants, o repetint-me es frases des tecnicismes d’a bòrd enquia que jo les aprenessa perfèctament.